**Լաուրա Կոնտի** (իտալ.՝ Laura Conti, մարտի 31, 1921(1921-03-31), Ուդինե, Իտալիա - մայիսի 25, 1993(1993-05-25), Միլան, Իտալիա), իտալացի հակաֆաշիստական կուսակցական, բժիշկ, բնապահպան, սոցիալիստ քաղաքական գործիչ, ֆեմինիստ և վիպասան, համարվում է իտալական բնապահպանության ավանգարդի ներկայացուցիչներից մեկը։

Կենսագրություն
--------------

Ծնվել է Ուդինեում, ապրել է Տրիեստում և Վերոնայում, այնուհետև տեղափոխվել է Միլան` Բժշկական ֆակուլտետում ուսանելու համար։ 1944 թվականի հունվարին միացել է Էժենո Կուրիելի ազատության և ազգային անկախության երիտասարդական ճակատին։ Հուլիսի 4-ին ձերբակալվել է, Սան Վիտորերում անցկացրած կարճ ժամանակահատվածից հետո նա տեղափոխվել է Բոլցանո ճամբար։ Հաջողությամբ խուսափել է Գերմանիա արտաքսվելուց։ Այս փորձառությունից ծնվել է «Փորձնական իրավիճակ» (*La condizione sperimentale*) պատմվածքը։

Ազատ արձակվելուց հետո նա ստացել է բժշկի իր դիպլոմը։ Միլանում նաև ընտրել է իր քաղաքական ուղղությունը. նախ միացել է Իտալիայի սոցիալիստական կուսակցությանը, այնուհետև` Իտալիայի կոմունիստական կուսակցությանը։ 1950-1970 թվականներին եղել է գավառային խորհրդի անդամ, իսկ մինչև 1980 թվականը` Լոմբարդիայի շրջանային խորհդրի նախագահ։ Եղել է Գրամսչի ասոցիացիայի հիմնած և ղեկավարած Մշակույթի տան (Casa della Cultura) քարտուղարը, մասնակցել է նաև *Lega per l'ambiente*բնապահպանական ասոցիացիայի (այսօր` Legambiente) աշխատանքներին, որտեղ եղել է Գիտական կոմիտեի նախագահը։ 1987 թվականին ընտրվել է որպես խորհրդարանի անդամ։

Բնապահպանություն
----------------

Լաուրա Կոնտիի բնապահպանությունն ունի ուժեղ մարդկային կոմպոնենտ, որի արմատները գալիս են Դիմադրության նրա փորձից։ Այս համոզմունքը կիսել է Միլանի մեկ այլ կրթված գործիչ` Էրկոլ Ֆերրարիոն։ Կոնտին սիրում էր կրկնել. «Ես գիտնական չեմ, այլ` բնապահպանական խնդիրների ուսումնասիրող։ Չնայած որ ուսումնասիրությունը հրապուրիչ եմ համարում, կարծում եմ` նույնչափ կարևոր է գործել և ղեկավարել։ Այս պատճառով ես որոշել եմ քաղաքականությամբ զբաղվել. բավական չէ ուսումնասիրել, մենք պետք է միշտ զբաղված լինենք»։

1976 թվականի հուլիսի 10-ին տեղի է ունեցել Սևեսոյի աղետը։ Միլանի հյուսիսում գտնվող Իկմեսա գործարանից թունավոր ամպ է արտանետվել, որը պարունակել է մեծ քանակությամբ դիօքսին, որը լցվել է քաղաքի վրա. այս նյութն այն ժամանակ գրեթե անհայտ էր։ Կոնտին այդ ժամանակ շրջանային խորհրդական էր և ջանքի չի խնայել` օգնելու Սևեսոյի բնակիչներին։

*Visto da Seveso* (Նայում են Սևեսոյին) և *Una lepre con la faccia di bambina* (Երեխայի դեմքով նապաստակ) հրապարակումներով Լաուրա Կոնտիի ճանաչումը դուրս է եկել երկրի սահմաններից։ 1982 թվականի հունիսի 24-ին Բրյուսելը հաստատել է աղետի ուղիղ կապը որոշակի արտադրական գործունեության հետ։

1986 թվականին նա պարգևատրվել է Միներվա մրցանակով` իր գիտական և մշակութային գործունեության համար։

Ընտրված մատենագրություն
-----------------------

* *Cecilia e le streghe* - Einaudi, Torino, 1963
* *La condizione sperimentale* - Mondadori, Milano, 1965
* *Sesso ed educazione* - Editori Riuniti, Roma, 1971
* *Le frontiere della vita* - Arnoldo Mondadori Editore, Milano, 1972
* *Il dominio sulla materia* - Arnoldo Mondadori Editore, Milano, 1973
* *Che cos'è l'ecologia. Capitale, lavoro e ambiente.* - Ed. Mazzotta, Milano, 1977
* *Visto da Seveso* - Feltrinelli, Milano, 1977
* *Una lepre con la faccia di bambina* - Editori Riuniti, Roma, 1978
* *Il tormento e lo scudo* - Mazzotta, Milano, 1981
* *Imparare la salute* - Zanichelli, Milano, 1983
* *Questo pianeta* - Editori Riuniti, Roma, 1983
* *Terra a rendere* - Ediesse, Roma, 1986
* *Ambiente terra* - Mondadori, Milano, 1988
* *Discorso sulla caccia* - Editori Riuniti, Roma, 1992

Ծանոթագրություններ
------------------

1. 1 2 3 4 5 6
2. 1 2 3 4  Կերպարվեստի արխիվ — 2003.
3. ↑  Gaard, Greta (2013). *International Perspectives in Feminist Ecocriticism*. Routledge. էջեր 38–41.
4. 1 2  Armiero, Marco (2010). *Nature and History in Modern Italy*. Ohio University Press. էջեր 204–205.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 90158747 · BNE: XX872528 · BNF: 125981560 · CiNii: DA01445782 · GND: 138991030 · ICCU: CFIV001450 · ISNI: 0000000121442615 · LCCN: n80060704 · LNB: 000027734 · NDL: 00436512 · NKC: xx0065132 · NLG: 64616 · NTA: 068432429 · NUKAT: n2005147201 · PTBNP: 50067 · SUDOC: 074336223 · VIAF: 95318302 · ULAN: 500232192 · WorldCat VIAF: 95318302 |

 |

 |